KOMISSION TÄYTÄNTÖÖNPANOASETUS (EU) 2021/810,

annettu 20 päivänä toukokuuta 2021,

täytäntöönpanoasetuksen (EU) 2021/2021/808 muuttamisesta päätöksen 2002/657/EY liitteessä II lueteltuja tiettyjä aineita koskevien siirtymäsäännösten osalta

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (1) (virallista valvontaa koskeva asetus) ja erityisesti sen 34 artiklan 6 kohdan,

sekä katsoo seuraavaa:

(1) Komission täytäntöönpanoasetuksella (EU) 2021/2021/808 (2) kumotaan muun muassa komission päätös 2002/657/EY (3). Kyseisen päätöksen 4 artiklassa yhdessä sen liitteen II kanssa vahvistetaan määritysmenetelmän suorituskykyä koskevat vähimmäisvaatimukset farmakologisesti vaikuttaville aineille kloramfenikoli, nitrofuraanin metaboliitit, medroksiprogesteroni ja malakiittivihreä tietyissä matriiseissa.

(2) Komission asetuksen (EU) 2019/1871 (4) 8 artiklassa vahvistetaan kiellettyjen farmakologisesti vaikuttavien aineiden valvonnan toimenpiderajoja koskevat siirtymäsäännökset. Päätöksen 2002/657/EY liitteessä II mainittuja määritysmenetelmän suorituskykyä koskevia vähimmäisvaatimuksia kloramfenikolin, nitrofuraanin aineenvaihduntatuotteiden ja malakiittivihreän ja leukomalakiittivihreän summan osalta, olisi sovellettava valvonnan toimenpiderajoina kolmansista maista tuotavien ja unionissa valmistettujen eläinperäisten elintarvikkeiden osalta 27 päivään marraskuuta 2022 saakka.

(3) Päätöksen 2002/657/EY liitettä II olisi sen vuoksi sovellettava 27 päivään marraskuuta 2022 saakka asetuksen (EU) 2019/1871 8 artiklan soveltamiseksi.

(4) Jatkuvuuden säilyttämiseksi tätä asetusta olisi sovellettava samasta päivästä kuin täytäntöönpanoasetusta (EU) 2021/2021/808

(5) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla Korvataan täytäntöönpanoasetuksen (EU) 2021/2021/808 7 artikla seuraavasti: ”7 artikla Kumoaminen ja siirtymätoimenpiteet Kumotaan päätökset 2002/657/EY ja 98/179/EY tämän asetuksen voimaantulopäivästä. Päätöksen 2002/657/EY liitteessä I olevassa 2 ja 3 kohdassa vahvistettuja vaatimuksia sovelletaan kuitenkin 10 päivään kesäkuuta 2026 menetelmiin, jotka on validoitu ennen tämän asetuksen voimaantulopäivää. Päätöksen 2002/657/EY liitettä II sovelletaan 27 päivään marraskuuta 2022 asetuksen (EU) 2019/1871 8 artiklan toisen kohdan soveltamiseksi.”

2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä toukokuuta 2021. Komission puolesta Puheenjohtaja Ursula VON DER LEYEN

(1) EUVL L 95, 7.4.2017, s. 1.

(2) Komission täytäntöönpanoasetus (EU) 2021/2021/808, annettu 22 päivänä maaliskuuta 2021, elintarviketuotantoeläimissä käytettyjen farmakologisesti vaikuttavien aineiden jäämien määritysmenetelmien suorituskyvystä ja tulosten tulkinnasta sekä näytteenottomenetelmistä ja päätösten 2002/657/EY ja 98/179/EY kumoamisesta (ks. tämän virallisen lehden sivu 84).

(3) Komission päätös 2002/657/EY, tehty 14 päivänä elokuuta 2002, neuvoston direktiivin 96/23/EY täytäntöönpanosta määritysmenetelmien suorituskyvyn ja tulosten tulkinnan osalta (EYVL L 221, 17.8.2002, s. 8).

(4) Komission asetus (EU) 2019/1871, annettu 7 päivänä marraskuuta 2019, eläinperäisissä elintarvikkeissa esiintyviä muita kuin sallittuja farmakologisesti vaikuttavia aineita koskevista valvonnan toimenpiderajoista ja päätöksen 2005/34/EY kumoamisesta (EUVL L 289, 8.11.2019, s. 41).